stanford-oval/wikipedia huggingface dataset:
Katja Keitaanniemi
Luottamustehtäviä

Keitaanniemen nykyisiä tai entisiä luottamustehtäviä:
| 0 | 1 | 2 |
| --- | --- | --- |
|  A-Vakuutuksen hallituksen jäsen  Business Finlandin johtokunnan jäsen  China Office of Finnish Industries Oy:n hallituksen jäsen  European Payments Initiativen (EPI) hallituksen jäsen  Finavian hallituksen jäsen  Kasvu Open hallituksen jäsen  Kyösti Haatajan säätiön hallituksen jäsen  Montreal Groupin hallituksen jäsen  |  OP Ryhmän hallituspaikkoja: OP Ryhmän tutkimussäätiö,  OP Taidesäätiön (varapuheenjohtaja),  OP Varainhoito Oy (puheenjohtaja)  OP Vähittäisasiakkaat Oyj ja  Pohjola Vakuutus (aiemmin OP Vakuutus)  |  Sotkamo Silverin hallituksen jäsen  The Unico Banking Groupin johtoryhmän jäsen.  Uponorin hallituksen jäsen ja tarkastusvaliokunnan puheenjohtaja  |
Tunnustuksia

Suomen instituutiosijoittajat valitsivat Keitaanniemen Suomen parhaaksi metsäanalyytikoksi
Financial Times valitsi Keitaanniemen Euroopan parhaaksi metsäanalyytikoksi. Hän sijoittui kilpailussa kolmen parhaan joukkoon neljänä peräkkäisenä vuotena.
Keitaanniemi on ollut Talouselämän Päättäjänaiset -listalla Suomen talouselämän vaikutusvaltaisimpien naisten joukossa vuosina 2020, 2021, 2022, ja 2023.
Yksityiselämä

Keitaanniemellä on puoliso ja kolme lasta.
Aiheesta muualla

Keitaanniemen LinkedIn-profiili
Jorge Juan (1933)

| Jorge Juan |
| --- | --- |

Aluksen vaiheet
Rakentaja:  Sociedad Española de Construcción Naval, Cartagena
Laskettu vesille:  28. maaliskuuta 1933
Palveluskäyttöön:  1937
Poistui palveluskäytöstä:  6. huhtikuuta 1959
Tekniset tiedot
Uppouma:  1 650 t (normaali) 2 067 t (kuormattu)
Pituus:  101 m
Leveys:  9,6 m
Syväys:  3,3 m
Koneteho:  42 000 hv
Nopeus:  36 solmua
Miehistöä:  160
Aseistus
Aseistus:  5 × 120 mm/45 tykkiä 1 × 76 mm ilmatorjuntatykki 4 × konekivääriä 6 × 533 mm torpedoputkea 2 × syvyyspommikiskoa
Jorge Juan (runkonumero JJ) oli Espanjan laivaston vuonna 1933 vesillelaskettu Churruca-luokan hävittäjä, joka osallistui Espanjan sisällissotaan hallituksen joukoissa tasavaltalaisten laivastossa. Alus oli nimetty Jorge Juan y Santacilian mukaan.
Valmistus

Alus tilattiin Sociedad Española de Construcción Navalilta Cartagenasta. Alus laskettiin vesille 28. maaliskuuta 1933 ja otettiin palvelukseen 1937.
Palvelus

Alus poistettiin palveluksesta 6. huhtikuuta 1959.
KNM Garm

| KNM Garm |
| --- | --- |
 Garm

Aluksen vaiheet
Rakentaja:  laivaston telakka, Horten
Laskettu vesille:  27. toukokuuta 1913
Palveluskäyttöön:  6. heinäkuuta 1914
Poistui palveluskäytöstä:  Saksan ilmavoimien upottama 26. huhtikuuta 1940
Tekniset tiedot
Uppouma:  580 t
Pituus:  69,2 m
Leveys:  7,3 m
Syväys:  2,9 m
Koneteho:  8 000 hv
Nopeus:  27 solmua
Miehistöä:  76
Aseistus
Aseistus:  6 × 76 mm tykkiä 1 × Colt 12,7 mm -ilmatorjuntakonekivääri 3 × 450 mm torpedoputkea
KNM Garm oli Norjan laivaston Draug-luokan hävittäjä. Alus osallistui huhtikuussa 1940 puolustukseen toisessa maailmansodassa Saksan hyökättyä Norjaan.
Valmistus

Alus tilattiin Hortenin laivastontelakalta, missä köli laskettiin telakkanumerolla 107. Alus laskettiin vesille 27. toukokuuta 1913 ja otettiin palvelukseen 6. heinäkuuta 1914.
Palvelus

Garm oli poistettu vanhentuneena palveluksesta, mutta se palautettiin palvelukseen 28. elokuuta 1939 sodan uhan kasvaessa. Alus liitettiin 2. meripuolustusalueen 1. hävittäjäviirikköön ja sen puolustusalueena oli Vestlandetin ja Trøndelagin rannikkoalue.
Alus etsi 15. helmikuuta 1940 Saksan laivaston tankkeria Altmarkia, joka oli piiloutunut Norjan rannikolle. Garm kuljetti 2. meripuolustusalueen komentavan amiraalin Carsten Tank-Nielsenin saksalaisalukselle ja takaisin Hjeltefjordiin. Altmarkin annettiin tarkastuksen jälkeen jatkaa matkaansa etelään.
Garm oli 9. huhtikuuta Bergenissä ja se siirtyi saksalaisten vallattua kaupungin Sognevuonoon. Se kohtasi saksalaisosaston viimeisen aluksen risteilijä Königsbergin, jonka se yritti tuloksetta torpedoida päällikkönsä S. Skjoldenin johdolla. Königsbergin avattua tulen Garm vetäytyi pohjoiseen Saksan ilmavoimien ahdistelemana.
Garm oli 26. huhtikuuta ankkuroituna sisaraluksensa Trollin viereen Bjordalin edustalla Sognevuonossa, kun alukset joutuivat viiden Saksan ilmavoimien pommikoneen hyökkäyksen kohteeksi. Alukseen osui pommi, joka räjäytti kaksi torpedoa sekä muita ampumatarvikkeita. Räjähdykset lähes katkaisivat aluksen ja sytyttivät sen tuleen. Alus upposi tunteja myöhemmin. Aluksen miehistö oli hylännyt aluksensa hyökkäyksen alettua ilmatorjunta-aseistuksen puutteen vuoksi, joten henkilötappioita aluksen tuhossa ei tullut.
Kalevi Viikama

Veikko Kalevi Viikama, vuoteen 1932 Vikman  (16. joulukuuta 1919 Valkeala – 16. marraskuuta 2007 Helsinki) oli suomalainen metsänhoitaja ja yritysjohtaja, joka sai metsäneuvoksen arvonimen.
Viikaman vanhemmat olivat ylikonemestari Karl (Kalle) Gustav Viikama, aiemmin Vikman, ja kätilö Vilhelmiina Ukkola ja puolisot vuodesta 1947 Ingeborg Åkerman ja vuodesta 1978 Kira Voronin. Viikama tuli ylioppilaaksi Savonlinnan lyseosta 1939 ja valmistui metsänhoitajaksi 1946 Helsingin yliopistosta. Hän oli Enso-Gutzeitin apulaismetsänhoitaja Savonlinnassa 1947–1953, tarkastaja 1953–1957, Saimaan eteläisen metsänhoitajapiirin piirimetsänhoitaja 1957–1963, metsäosaston laivastopäällikkö 1963–1965, pohjoisen alueen ylimetsänhoitaja Joensuussa 1965–1970, apulaismetsäpäällikkö Imatralla 1970–1971 ja metsäpäällikkö 1971–1982. Viikamalla oli myös useita asiantuntija- ja luottamustehtäviä, hänet tunnettiin muun muassa Neuvostoliiton tuontipuukaupan kehittäjänä. Metsäneuvoksen arvonimen Viikama sai 1976.
Aiheesta muualla

Anu Talka ja Tuomas Möttönen: Kalevi Viikama Biografiasampo.
Juliet Stevenson

| Juliet Stevenson |
| --- | --- |
 Juliet Stevenson televisioelokuvassa Dustbin Baby 2008.
Henkilötiedot
Koko nimi:  Juliet Anne Virginia Stevenson
Syntynyt: 30. lokakuuta 1956 (ikä 67) Kelvedon, Yhdistynyt kuningaskunta
Ammatti:  näyttelijä
Puoliso:  Hugh Brody (1993–)
Näyttelijä
Aktiivisena:  1978–
Merkittävät roolit:   Truly, Madly, Deeply  The Secret Rapture  Emma 
Aiheesta muualla
IMDb 
Elonet
AllMovie
Svensk Filmdatabas
Juliet Anne Virginia Stevenson (s. 30. lokakuuta 1956 Kelvedon) on englantilainen näyttelijä, joka on esiintynyt teatterissa, elokuvissa ja televisio-ohjelmissa ja on voittanut uransa aikana monia palkintoja.
Ura

Stevenson aloitti näyttelijäuransa 1970-luvulla. Vaikka Stevenson on saavuttanut mainetta televisio- ja elokuvatyöstä ja on näytellyt myös BBC:n tuottamissa radio-ohjelmissa, hänet tunnetaan parhaiten teatterinäyttelijänä. Stevensonin teatterirooleja ovat muun muassa Anna näytelmässä Burn Again ja Paulina näytelmässä Death and the Maiden. Jälkimmäisestä hän sai vuonna 1992 Laurence Olivier -palkinnon parhaasta naispääosasta. [lähde? ]
Vuoden 1987 televisioelokuvassa Life Story Stevenson näytteli tieteilijä Rosalind Frankliniä ja voitti roolistaan Cable Ace -palkinnon. Hän on esiintynyt keskeisissä rooleissa muun muassa 1990-luvun elokuvissa Truly, Madly, Deeply (1991), The Secret Rapture (1993) ja Emma (1996). 2000-luvulla hän on esiintynyt esimerkiksi elokuvissa Parempi kuin Beckham (2002), Mona Lisa Smile (2003), Pierrepoint (2005) ja Murto ja varkaus (2006). [lähde? ]
Vuonna 2009 Stevenson näytteli ITV:n mini­televisio­sarjassa A Place of Execution. Hän sai roolistaan parhaan naispääosan palkinnon vuoden 2009 Crime Thriller Awards -gaalassa. [lähde? ]
Yksityiselämä

Stevenson on asunut kumppaninsa antropologi Hugh Brodyn kanssa vuodesta 1993. Pariskunnalla on kaksi lasta, tyttö ja poika. Stevenson on ateisti, mutta pitää itseään hengellisenä ja taikauskoisena henkilönä.
Stevenson on kritisoinut MPR-rokotetta ja tukenut Andrew Wakefieldin rokotetutkimuksia. Vuonna 2003 hän esiintyi draamassa Hiljaisuuden lapset, jonka aiheena olivat Wakefieldin tutkimukset. Hän esitti siinä autistisen lapsen äitiä ja Hugh Bonneville Wakefieldiä. Wakefieldin työ on saanut huonoa mainetta, ja esimerkiksi lääketieteen aikakauslehti The Lancet ei ole julkaissut hänen tutkimuksiaan.
Palkintoja ja tunnustuksia

1992 Olivier-palkinto: Paras naispääosa, näytelmä Death and the Maiden
1992 Parhaan naispääosan Bafta -ehdokkuus, elokuva Truly, Madly, Deeply
1993 Bafta -ehdokkuus: Paras naispääosa, televisionäytelmä A Doll's House
1996 Bafta-ehdokkuus: Paras naispääosa, televisiosarja The Politician's Wife
1999 Brittiläisen imperiumin komentaja (Commander of the Order of the British Empire, CBE)
2010 Olivier-ehdokkuus: Paras näyttelijä, näytelmä Duet for One
2011 Bafta-ehdokkuus: Paras naispääosa, televisiosarja Seinää vasten
Aiheesta muualla

Kuvia tai muita tiedostoja aiheesta Juliet Stevenson Wikimedia Commonsissa
Kalevi Virkkala

Onni Kalevi Virkkala (25. helmikuuta 1914 Humppila – 1. tammikuuta 2001 Helsinki) oli suomalainen geologi. Hän toimi Helsingin yliopiston geologian ja paleontologian dosenttina vuodet 1959–1980. Geologisessa tutkimuslaitoksessa Virkkala työskenteli vuosina 1945–1961 maalajigeologina, 1962–1969 valtiongeologina sekä 1969–1977 maaperäosaston johtajana ja professorina.
Virkkalan väitökirja Glacial geology of the Suomussalmi area, East Finland julkaistiin 1951. Hän on myös kirjoittanut muun muassa Huittisten, Jämsän, Rauman ja Ulvilan historiateoksia sekä lukuisia Satakunnan geologiaa käsitteleviä artikkeleita Satakuntalaisen Osakunnan julkaisemaan Satakunta-sarjaan.
Virkkalalla oli monia luottamustoimia Suomen Geologisessa Seurassa ja hän toimi sen puheenjohtajana vuonna 1958.
Teoksia

Suur-Huittisten pitäjän historia vuoteen 1639, yhdessä Aina Lähteenojan ja Sirkka Valjakan kanssa, Lauttakylän kirjakauppa, Vammala, 1949.
Glacial geology of the Suomussalmi area, East Finland, Helsingin yliopisto, Helsinki, 1951.
Suur-Jämsän historia 1, Jämsän, Korpilahden, Petäjäveden, Muuramen, Säynätsalon, Jämsänkosken ja Koskenpään kunnat, Forssa, 1954.
Rauman seudun historia 1, yhdessä Pentti Papusen kanssa, Rauman seudun historiatoimikunta, Rauma, 1959.
Suomen geologinen seura: 75-vuotisjuhlajulkaisu – Geologiska sällskapet i Finland: 75-års festskrift, Geologinen tutkimuslaitos, Helsinki, 1961.
Tampereen seudun geologia, yhdessä Arvo Matiston kanssa, Tampereen kaupungin tieteellinen rahasto, Tampere, 1964.
Suur-Ulvilan historia 1, yhdessä Aarne Kopiston ja Erkki Lehtisen kanssa, Porin maalaiskunta ja Ulvilan kunta, Pori, 1967.
Maaperäkartoituksen maasto-opas, Geologian tutkimuskeskus, Espoo, 1972.
Geologian tutkimuskeskuksen 100-vuotishistoriikki 1886-1986, Geologian tutkimuskeskus, Espoo, 1986.
Juha-Matti Matilainen

| Juha-Matti Matilainen |
| --- | --- |

Henkilötiedot
Syntynyt: 24. helmikuuta 1981 (ikä 43) Vimpeli,  Suomi
Pesäpalloilija
Lempinimi:  "Juhis"
Ulkopelipaikka:  Polttaja
Seura:  Alajärven Ankkurit
Pelaajaura
Junioriseurat
:  Vimpelin Veto
Ammattilaisjoukkueet
2000-2007 2008 2009 2010-2012 2013:  Vimpelin Veto SMJ Vimpelin Veto AA JymyJussit
Juha-Matti Matilainen (s. 24. helmikuuta 1981 Vimpeli) on suomalainen pesäpalloilija, joka edustaa Alajärven Ankkureita.
Ulkopelissä polttolinjassa ja sisäpelissä vaihtajana tai etenijänä pelannut Matilainen lopetti jo uransa kauden 2013 jälkeen mutta perui päätöksensä myöhemmin. Peruttuaan päätöksensä hän siirtyi Alajärven Ankkureiden Superpesis-joukkueeseen. Hän pelasi urallaan kasvattajaseuransa Vimpelin Vedon lisäksi Seinäjoen Maila-Jusseissa sekä Seinäjoen fuusioseurassa JymyJusseissa.
Ammatiltaan Matilainen on opettaja.
Saavutukset > Pelaajana

1 SM-pronssi: 2009
Ykköspesiksen kuukauden pelaaja: elokuu 2011
Aiheesta muualla

Kuvia tai muita tiedostoja aiheesta Juha-Matti Matilainen Wikimedia Commonsissa
Kamikaze (täsmennyssivu)

Kamikaze voi tarkoittaa seuraavia:
Kamikaze, vuosien 1274 ja 1281 taifuuneista käytetty nimitys
Kamikaze, toisen maailmansodan aikainen japanilainen itsemurhalento
Kamikaze-luokka (1905), Japanin laivaston torpedovenehävittäjäluokka
Kamikaze-luokka (1922), Japanin laivaston hävittäjäluokka
Kamikaze (1905), japanilainen torpedovenehävittäjä
Kamikaze (1922), japanilainen hävittäjä
Kamikaze, Twistan albumi vuodelta 2004
Kamikaze, Eminemin albumi vuodelta 2018
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kamikaze”, voi hakea sivunnimihaulla, laajalla sivunnimihaulla tai tekstihaulla.
Jäätelötötterö

Jaffa-jäätelötuutti
Jäätelötötterö eli jäätelötuutti on valmiste, jossa jäätelöä on vohvelireunuksien sisällä. Jäätelötötteröä voi syödä ilman lusikkaa tai kulhoa pitämällä vohvelia kädessä ja lopuksi syömällä vohvelin. Jäätelötötteröt voivat olla eri muotoisia, yleisimmin ne ovat kartionmuotoisia tai kupinmuotoisia.
Aiheesta muualla

Kuvia tai muita tiedostoja aiheesta Jäätelötötterö Wikimedia Commonsissa
Juliet Stevensonin filmografia ja esiintymiset

Dakota Blue Richards ja Juliet Stevenson televisio­elo­kuvassa Dustbin Baby 2008.
Tämä on Juliet Stevensonin filmografia ja esiintymiset.
Elokuvat

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 1983 | Bazaar and Rummage | Bazaar and Rummage | Fliss |
| 1984 | BBC Television Shakespeare: Pericles, Prince of Tyre | Pericles, Prince of Tyre | Thaisa |
| 1987 | Life Story | Life Story tai The Race for the Double Helix | Rosalind Franklin |
| 1988 | Kohtalokkaat numerot | Drowning by Numbers | Cissie Colpitts |
| 1990 | Miekkatikkaat | Ladder of Swords | Alice Howard |
| 1990 | Truly, Madly, Deeply | Truly, Madly, Deeply | Nina |
| 1990 | The March | The March | Clare Fitzgerald |
| 1993 | The Secret Rapture | The Secret Rapture | Isobel Coleridge |
| 1993 | Oikeusjuttu | The Trial | Fräulein Burstner |
| 1994 | Verdi | Verdi | Giuseppina Strepponi |
| 1996 | Emma | Emma | Mrs. Elton |
| 2000 | Beckett: Näytelmä | Play | Second Woman |
| 2001 | Saiturin joulu | Christmas Carol: The Movie | Mrs. Cratchit / Mother Gimlet |
| 2001 | The Search for John Gissing | The Search for John Gissing | Gwenyth Moore |
| 2002 | Nicholas Nicklebyn elämä ja seikkailut | Nicholas Nickleby | Rouva Squeers |
| 2002 | Parempi kuin Beckham | Bend It Like Beckham | Paula Paxton |
| 2002 | The Road from Coorain | The Road from Coorain | Eve |
| 2002 | Food of Love | Food of Love | Pamela Porterfield |
| 2003 | Hiljaisuuden lapset | Hear the Silence | Christine Shields |
| 2003 | Mona Lisa Smile | Mona Lisa Smile | Amanda Armstrong |
| 2004 | Being Julia | Being Julia | Evie |
| 2005 | Pierrepoint | Pierrepoint | Annie Pierrepoint |
| 2006 | Kunniaton | Infamous | Diana Vreeland |
| 2006 | Murto ja varkaus | Breaking and Entering | Rosemary |
| 2007 | Paluu Yorkshireen | And When Did You Last see your Father? | Kim |
| 2008 | Dustbin Baby | Dustbin Baby | Marion |
| 2008 | Kuuprinsessa | The Secret of Moonacre | Heliotrope |
| 2009 | Aavikon kukka | Desert Flower | Lucinda |
| 2009 | Triage | Triage | Amy |
| 2013 | Diana | Diana | Sonia |
| 2014 | The Letters | The Letters | — |
Televisio

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 1980 | Mallenit | The Mallens | Barbara Mallen / Barbara Bensham |
| 1981 | Maybury | Maybury | Joanna Langston |
| 1993-1994 | The Legends of Treasure Island | The Legends of Treasure Island | Jane (ääni) |
| 1995 | Poliitikon vaimo | The Politician's Wife | Flora Matlock |
| 2007 | Neiti Marple: Syyttömyyden taakka | Agatha Christie's Marple: Ordeal By Innocence | Gwenda Vaughn |
| 2010 | Seinää vasten | Accused | Helen Ryland |
| 2010 | Kova laki: Lontoo | Law & Order: UK | Rachel Callaghan |
| 2011 | The Hour | The Hour | Lady Elms |
| 2011 | Komisario Lewis: Kymmenen vuoden hiljaisuus | Lewis Old, Unhappy, Far Off Things | Diana Ellerby |
| 2012 | White Heat | White Heat | Charlotte |
| 2023 | Secret Invasion | Secret Invasion | Elizabeth Hill |
Teatteri

| Vuosi | Esitys | Rooli | Teatteri |
| --- | --- | --- | --- |
| 1978 | Myrsky | — | Royal Shakespeare Company |
| 1978 | Antonius ja Kleopatra | — | Royal Shakespeare Company |
| 1978 | Mitta mitasta | — | Royal Shakespeare Company |
| 1978 | The Churchill Play | — | — |
| 1978 | Hippolytos | — | — |
| 1978 | Lovers and Kings | — | — |
| 1978 | Kuinka äkäpussi kesytetään | — | — |
| 1978 | The White Guard | — | — |
| 1978 | Once in a Lifetime | — | — |
| 1980 | Henrik IV: Ensimmäinen osa ja Henrik IV: Toinen osa | — | Royal Shakespeare Company |
| 1981 | Kesäyön uni | — | — |
| 1981 | The Witch of Edmonton | — | — |
| 1981 | Money | — | — |
| 1983 | Other Worlds | — | Royal Court Theatre, Lontoo |
| 1984 | Mitta mitasta | — | Royal Shakespeare Company, Stratford Theatre |
| 1984 | Breaking the Silence | — | Royal Shakespeare Company, The Pit Theatre |
| 1985 | Troilus ja Cressida | — | Royal Shakespeare Company, Stratford Theatre |
| 1985 | Miten haluatte | — | Royal Shakespeare Company, Stratford Theatre |
| 1986 | Vaarallisia suhteita | — | Royal Shakespeare Company, The Pit Theatre |
| 1987 | Yerma | — | National Theatre, Cottesloe Theatre, Lontoo |
| 1989 | Hedda Gabler | — | National Theatre, Olivier Theatre, Lontoo |
| 1989 | On the Verge | — | Sadler’s Wells Theatre, Lontoo |
| 1990 | Burn This | — | Hampstead Theatre, myöhemmin West End Theatre, molemmat Lontoo |
| 1992 | Death and the Maiden | — | Theatre Upstairs, myöhemmin Royal Court Theatre, Lontoo (1991) ja Duke of York Theatre, West End |
| 1993 | Scenes from an Execution | — | Mark Taper Forum, Los Angeles |
| 1995 | The Duchess of Malfi | — | Greenwich Theatre/ Wyndham’s Theatre, Lontoo |
| 1997 | Kaukaasialainen liitupiiri | — | National Theatre, Lontoo |
| 1999 | Private Lives | — | National Theatre |
| 2000 | The Country | — | Royal Court Theatre |
| 2004 | We Happy Few | — | Gielgud Theatre, Lontoo |
| 2005 | The Alice Trilogy | — | Royal Court Theatre |
| 2006 | Lokki | — | National Theatre |
| 2009 | Duetto yhdelle | — | teatteriversio, Lontoo |
| 2011 | The Heretic | — | Royal Court Theatre |
| 2014 | Voi miten ihana päivä | — | Young Vic |
Aiheesta muualla

Wikimedia Commonsissa on kuvia tai muita tiedostoja aiheesta .
Juliet Stevenson Allmoviessa (englanniksi)
Juliet Stevenson Internet Movie Databasessa. (englanniksi)
Juliet Stevenson Svensk Filmdatabasissa (englanniksi, ruotsiksi)
KNM Glaisdale

| KNM Glaisdale |
| --- | --- |


Aluksen vaiheet
Rakentaja:  Cammell Laird, Birkenhead
Kölinlasku:  4. helmikuuta 1941
Laskettu vesille:  5. tammikuuta 1942
Palveluskäyttöön:  12. kesäkuuta 1942
Loppuvaihe:  romutettu 1962
Tekniset tiedot
Uppouma:  1 070 t (standardi) 1 458 t (max)
Pituus:  85,3 m
Leveys:  10,16 m
Syväys:  3,51 m
Koneteho:  19 000 hv
Nopeus:  27 solmua (50 km/h)
Miehistöä:  168
Aseistus
Aseistus:  4 × QF 4" Mk XVI -tykkiä kaksiputkisina Mk XIX -asennuksina 4 × QF 2 naulan Mk VIII neliputkisena Mk VII -asennuksena 3 × Oerlikon 20 mm yksiputkisina P Mk III -asennuksina 2 × 21" (533 mm) torpedoputkea 4 × syvyyspomminheitintä ja 3 kiskoa, joihin 110 syvyyspommia
KNM Glaisdale oli Norjan laivaston Hunt-luokan tyypin III saattuehävittäjä toisessa maailmansodassa. Alus nimettiin 23. lokakuuta 1946 KNM Narvikiksi ja romutettiin 1962.
Valmistus

Alus tilattiin 23. elokuuta 1940 vuoden 1940 hätäohjelmassa Cammell Lairdilta Birkenheadista, missä köli laskettiin 4. helmikuuta 1941. Alus laskettiin vesille 5. tammikuuta 1942 ja siirrettiin kesäkuussa Norjan laivastolle. Alus valmistui 12. kesäkuuta 1942 Norjan laivaston alaisuudessa, mutta palveli Britannian kuninkaallisessa laivastossa.
Palvelus

Kesäkuun puolivälissä 1942 alus siirrettiin koeajojen ja varustamisen päätyttyä Scapa Flowhun Kotilaivastoon koulutettavaksi. Alus liittyi heinäkuussa Portsmouthissa 1. hävittäjälaivueeseen, jossa se suojasi Kanaalin saattueita sekä valvoi alueen meriliikennettä.
Lokakuussa alus määrättiin erityistehtävään, jossa se osallistui HMS Cottesmoren, HMS Albrightonin ja KNM Eskdalen sekä rannikkojoukkojen moottoritorpedoveneiden kanssa Saksan laivaston kaapparin Kometin etsintään. Alus osallistui 13. lokakuuta Le Havren edustalla taisteluun Saksan laivaston osastoa vastaan. Marraskuussa alus suojasi saattueita Gibraltarille valmistauduttaessa Pohjois-Afrikan maihinnousuun. Se vapautettiin 26. marraskuuta operaatiosta, minkä jälkeen se palasi laivueeseensa Portsmouthiin.
Alus suojasi 14. huhtikuuta 1943 Lizard Pointin edustalla Eskdalen kanssa rannikkosaattuetta PW232 E-veneiden S65, S90 ja S112 hyökkäykseltä, jolloin Eskdale upposi torpedon osuttua. Alus hyökkäsi 9. lokakuuta Ushantin edustalla HMS Wensleydalen ja HMS Melbreakin kanssa Saksan laivaston saattueen kimppuun upottaen saattueen suojana olleen miinanraivaaja M135:n. Alus itse vaurioitui E-veneiden pikatykkien tulessa.
Toukokuussa 1944 alus määrättiin Normandian maihinnousun Force J:hin, jonka mukana se osallistui valmistaviin harjoituksiin. Kuukauden lopulla alus siirtyi Solentiin saamaan lisäohjeita. Kesäkuun alussa alus oli Spitheadissä, jossa se määrättiin tulitukiosastoon HMS Bleasdalen, HMCS Siouxin ja HMCS Algonquinin kanssa Nan, White ja Red -rannoille.
Alus suojasi 5. kesäkuuta HMS Kempenfeltin ja Bleasdalen kanssa Juno Beachille saattueen J10, jonka muodostivat HMS Waveney (esikuntalaiva J2), kahdeksan maihinnousualusta (LSI), kolme moottoritykkivenettä ja kolme Yhdysvaltain rannikkovartioston kutteria. Seuraavana päivänä alus tulitti Nan-rannan kohteita maihinnousun aikana.
Alus oli 7. kesäkuuta itäisen osaston alueella tulituki-, partiointi- ja suojaustehtävissä. Se esti 10. kesäkuuta E-veneiden miinoitusmatkan sillanpäähän. Alus laukaisi 23. kesäkuuta akustisen miinan, jolloin vasen moottori vaurioitui. Seuraavana päivänä alus siirtyi Portsmouthiin, jossa sen vauriot tutkittiin 25. kesäkuuta. Alus poistettiin palveluksesta 2. elokuuta, jolloin sen norjalainen miehistö poistui alukselta. Alus palautettiin Kuninkaallisen laivaston valvontaan, jonka jälkeen se sijoitettiin Hartlepoolin reserviin.
Elokuussa 1946 alus myytiin Norjan laivastolle, joka nimesi sen 23. lokakuuta KNM Narvikiksi. Alus kunnostettiin Chathamissa. Se aloitti palveluksensa saattuehävittäjänä helmikuussa 1947 ja luokiteltiin 1956 fregatiksi. Alus poistettiin palveluksesta 1962 ja myytiin romutettavaksi.
Jäätelökeksi

Tyypillinen jäätelökeksi.
Jäätelökeksi,  keksijäätelö tai jäätelösandwich (engl. ice cream sandwich) on jäätelötuote, jossa keksi- tai kakkutaikinasta valmistettujen kerrosten välissä on kerros vanilja- tai muuta jäätelöä. Päällä voi olla esimerkiksi suklaakuorrutus.
Suomen markkinoilla tällaisia tuotteita ovat Nestlén Pingviini Puffet ja Maxibon Cookie sekä Unileverin Ingman-vohvelijäätelö, Kingis Sandwich, Domino Ice Cream ja Ben & Jerry’s The Wich. 1970-luvulla oli myynnissä Pauligin Piparnakkeli-jäätelökeksi.
Jäätelökeksiksi, keksijäätelöksi tai jäätelösandwichiksi voidaan kutsua myös itse tehtyjä keksin tai pikkuleipien ja jäätelön yhdistelmiä. Keksijäätelöksi voidaan kutsua myös jäätelöä, jossa on keksinmurusia.
Aiheesta muualla

Kuvia tai muita tiedostoja aiheesta Jäätelökeksi Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ice cream sandwich
Käännös suomeksi
Jäätelöpäänsärky

Jäätelöpäänsärky on päänsärky, jonka ihminen voi kokea juotuaan kylmiä juomia tai syötyään kylmiä ruokia, kuten jäätelöä, yleensä nopeasti. Jäätelöpäänsärky aiheutuu kylmän aineen koskettaessa suulakea, jolloin alueen verisuonet supistuvat nopeasti ja laajenevat pian takaisin. Tämä aiheuttaa kipuaistimuksen suulaen seudun hermoissa, joka tuntuu heijastekipuna muualla kolmoishermon alueella, yleensä otsassa tai silmien alapuolella. Jäätelöpäänsärkyä esiintyy noin kolmasosalla ihmisistä.
Aiheesta muualla

Ice cream headache (englanniksi)